602 Infinity | LekkeSlaap
602 Infinity is 'n luukse selfsorgwoonstel wat ideaal is vir 'n wittebrood, spesiale geleentheid of 'n sielsverkwikkende vakansie.
Die woonstel is op Bloubergstrand se seefront met 'n uitsig oor die Atlantiese Oseaan, op Tafelberg, die stad, V&A Waterfront en Robbeneiland. Dit het deur die jare 'n gewilde keuse vir wittebroodpaartjies geword, wat 'n intieme onvergeetlike romantiese uitstappie-ervaring bied. Die ligging bied maklike toegang tot die Kaapse middestad, Kaapstad Internasionale Lughawe, talle wynlande, Kaappunt en verskeie ander besienswaardighede in en om Kaapstad.
Dié luukse selfsorgwoonstel spog met pragtige meubels en 'n retrostyl. Die slaapkamer het oorgenoeg kasspasie, 'n kluis en die sagste koninggrootte-bed met gehalte-linne. Daar is ook 'n moderne en suite-badkamer met 'n stort en bad. Die leefarea het 'n platskerm-TV met DStv, YouTube, Showmax en Netflix, 'n blêrkas van die 1950's, 'n radio, en CD- en iPod-speler.
Die eetarea is perfek vir 'n intieme aandete-ervaring. Die kombuis is volledig toegerus met 'n Bosch-oond en mikrogolf, SMEG-yskas en -vrieskas, SMEG-skottelgoedwasser, filterkoffiemasjien en 'n SMEG-broodrooster en ketel.
Gaste het toegang tot al die geriewe in die kompleks. Geriewe in die kompleks sluit 'n groot buite-swembad met 'n sondek wat oor die Atlantiese Oseaan uitkyk en 'n binnenshuise gimnasium en joga-kamer, muurbalbane, selfhelpwassery en braaigeriewe met sitplek in. Daar is aangewese gratis kelderparkeerplek met geslotekringtelevisie. Gratis, onbeperkte hoë spoed vesel-WiFi is beskikbaar.
The Doodles Restaurant, Primi Piatti, News Café, Catch 22 en Pakalolo Beach Bar is maar 'n paar minute se stap van die kompleks af. Daar is talle restaurante en winkels in die omgewing. Eden on the Bay is 2 km weg, en gaste kan skemerkelkies by MOYO Restaurant of 'n yskoue bier op die gras by Blue Peter Hotel geniet.
Blouberg se strandfront is bekend vir die ideale watersport-toestande, en is as een van die wêreld se top-vlieërbranderryplekke bestempel. Die strand strek ver in beide rigtings en dis ideaal vir lang wandelings op die strand.
'n Bespreking by 602 Infinity sluit in:
4.9 uit 5van 77 resensies vir 602 Infinity
Coralweg 87, Bloubergstrand, Kaapstad, 7441, Wes-Kaap
Gaste dink 602 Infinity het 'n uitstekende ligging
https://travelground.imgix.net/AAEAAQAAAAAAAAAAAAAAJGIwNDkzYWNkLTBkM2UtNGYyMy04YTFjLTdiYjlmODBmMzRiMQ?w=1440&h=960&fit=crop&auto=enhance,format,compress&q=80 Vanaf R1 450 per nag(plek vir 2) 77 5 1 5 87 Coral Road Bloubergstrand 7441 Wes-Kaap 086 999 0018 15:00-19:00 10:00 -33.808996790173 18.46909230423